Helsingfors Simsällskap
Helsingfors Simsällskap (HSS, "Simmis") on helsinkiläinen uinti- ja vesipalloseura, joka on perustettu vuonna 1887. HSS on Suomen vanhin yhä toimiva uintiseura. HSS on menestynyt hyvin sekä uinti- että vesipalloseurana. Uimareita on seuran lähes 20 ryhmässä noin 500 ja vuosittain uimakoululaisia ja -kurssilaisia on lähes 1.200. Seuran vuosittainen liikevaihto on noin 500.000 € ja tuotot muodostuvat pääosin valmennusmaksuista ja kurssimaksuista. Tämän lisäksi seura saa kaupungin tukea sekä tuottoja kilpailutoiminnasta.
Katajanokan Haukat
Katajanokan Haukat on helsinkiläinen urheiluseura. Seura perustettiin vuonna 1929. Seuran miesten pesäpallojoukkue pelasi Suomen pääsarjassa kaikkiaan 11 kautta, viimeksi vuonna 1958. Lisäksi joukkue pelasi yhdeksän kautta toiseksi korkeimmalla sarjatasolla. Huipennus oli miesten SM-hopea vuodelta 1945. Naisissa joukkueella oli sitäkin parempaa menestystä. Himmeämpien mitalien lisäksi joukkue juli Suomen mestaruutta vuosina 1938, 1939, 1940 ja 1946. Lisäksi Haukoilla on ollut ainakin käsipallotoimintaa vielä 2000-luvullakin. Käsipallossa seura on myös saavuttanut useita aikuisten SM-mitaleita.
Haukat voitti myös baseballin ensimmäisen Suomen mestaruuden 1981 nimellä Hawks. Tällä hetkellä Haukat pelaa käsipalloa miesten III divisioonassa.